**LIETUVOS RESPUBLIKOS IŠMOKŲ VAIKAMS ĮSTATYMO 4 STRAIPSNIO PAKEITIMO IR PAPILDYMO ĮSTATYMAS**



2009 m. vasario 19 d. Nr. XI-180

Vilnius

(Žin., 1994, Nr. ; 2004, Nr. 88-3208; 2006, Nr. )

**1** **straipsnis. 4 straipsnio 2 dalies pakeitimas ir straipsnio papildymas 3 dalimi**

1. Pakeisti 4 straipsnio 2 dalį ir ją išdėstyti taip:

„2. Išmokoms administruoti skiriama nuo 2 iki 4 procentų šio įstatymo reglamentuotoms išmokoms mokėti skirtų lėšų. Konkretų išmokoms administruoti skiriamų lėšų procento dydį iki biudžetinių metų pradžios nustato socialinės apsaugos ir darbo ministras.“

2. Papildyti 4 straipsnį 3 dalimi:

„3. Valstybės biudžeto lėšų išmokoms administruoti paskirstymo, pervedimo, tikslinimo, naudojimo, atsiskaitymo už jas ir kontrolės tvarką nustato socialinės apsaugos ir darbo ministras.“

**2** **straipsnis. Baigiamosios nuostatos**

Nustatant konkretų išmokoms administruoti skiriamų lėšų procento dydį 2009 metams, netaikoma šio įstatymo 1 straipsnio 1 dalies nuostata dėl termino iki biudžetinių metų pradžios.

*Skelbiu šį Lietuvos Respublikos Seimo priimtą įstatymą.*

RESPUBLIKOS PREZIDENTAS VALDAS ADAMKUS

\_\_\_\_\_\_\_\_\_\_\_\_\_\_\_\_\_